
Res  est  de  Manlii  Anitii  Boetbii  consolatione  phi- 
Iosophica,  de  qua,  omissis,  ex  industria,  omnibus 
quae  ad  vitam  ipsius,  et  philosophandi  magistros  et 
doctrinam,  aut  ad  libri  formam  et  sermonem  per- 
tinerent,  theorice  disserere  incipiam. 

Sed  antequam  rem  aggrediar,  praemittenda  mihi 
paucavisa  sunt  quae  lectorem  monitum  volui.  i°Vere 
phiiosophicum  esse  Boethii  libelium;  qui  nempe  e 
libera  cogitatione  natus  sit;  et  in  quo,  neglecta  illa 
qualiscumque  sit  christianae  revelationis  doctrina, 
hoc  tantum  pro  certo  et  vero  receptum  sit  quod 
certum  per  se  ac  verum  esse  videatur.  -±°  De  libri 
methodo  cujus  mentio  saepius  futura  est,  nunc  satis 
erit  dixisse  hoc  peculiare  et  proprium  Iiabere  ut  e 
synthesi  proficiscatur  et  per  inductionem  et  ana- 
lysin,  refeilendo  potius  quam  docendo,  abstrahendo 
potius  quam  addendo,  rursus  ad  synthesin  redeat. 
Quod  omnino  Platonicum  est.  3°  De  libro  ipso , 
hquet,  ut  moris  antiqui  crat,  ethicam  omnem  doc- 

trinam  intra  angustos  hujus  quaestionis  limites  re- 
dactam,quidsitproprium  hominis  bonum,  amplecti. 
Quibus  praemissis  ad  Boethii  doctrinam  venio  quae 
haec  fere  est  (i). 

Re  et  experientia  compertum  est  in  illis  quae  om- 
nes  optant  nihil  veri  boni  inesse.  Quippe  quae  in 
nos  indulgentissime  fortuna  contulerit  vana,  caduca, 
inania  persaepe,  imoque  periculosa  omnes  experti 
sumus;  et  longissime  quidem  a  summo  bono  distare 
arbitramur.  Etenim  cum  summum  esse  quoddam 
bonum  persuasum  habeamus,  constat  summum  illud 
bonum  omnia  in  se  bona  amplecti  et  continere.  Si 
minimum  enim  tantummodo  deesset,  non  jam  sum- 
mum  bonum  videretur,  cum  extrinsecus  aliquid  acce- 
dere  posset  (2).  Liquet  igitur  esse  beatitudinem  sta- 
tum  bonorum  omnium  aggregatione  perfectum.  Quae 
cum  ita  sint,  nihil  absimilius  perfecta  illa  beatitu- 
dine  excogitari  potest  quam  nostrae  felicitatis  istae 
portiunculae,  quas  decoro  beatitudinis  nomine  ho- 
nestatas  tanto  animo  prosequimur. 

Jam  quid  sit  falsa  beatitudo;  nunc  ab  illa  falsa 
beatitudine  qua  parte  vera  discrepet  paucis  expe- 
diam;  et  ratio  quidem  promptissima  est.  E  praemissis 
constat  perfectam  beatitudinem  esse  aliquid  natura 

(1)  V.  De  consolatione  philosophiae  libri  quinque ,  luculen- 
tissimis  Johannis  Murmellii  partim  etiam  Rodolphi  Agricolae 
comm.  illustrati,  p.  905.  Basileanae  editionis,  1570,  fol. 

(2)  Hanc  demonstrationem  ut  plures  aliasquas  notare  non 
vacat  in  Philebo  verbatim  fere  reperire  est :  Aet  ^ap  p.vi^evb; 
u.r,^£v  ETi  ^poa^eiTOat ,  etc.  Plat.  ,  op.  Lipsiae,  t.  m,  p.  159. 

simplex  et  indivisum,  nostro  licet  errore  separetur 
saepius  ac  discindatur.  Omnis  autem  haec  beatitudo 
in  sufficientia  merito  ponitur,  quee  cogit  in  se  quid- 
quid  in  terris  boni  reperire  est.  Sibi  enim  sufficere 
ac  posse  unum  est,  cum  is  plurimum  possit  qui  mi- 
nimum  indigeat.  Sufficientia  rursus  ac  potentia  re- 
verentia  dignissimae  sunt,  nec  sua  egent  claritudine- 
Habent  praeterea  nescio  quid  summse  voluptatis.  Haec 
igitur  omnia  unum  atque  idem  sunt,  cui  nihil  addi, 
a  quo  nihil  detrahi  potest. 

Quid  sit  et  quo  recondita  sit  summa  illa  beati- 
tudo  quam  e  mendaci  nostra  felicitate  discrevimus, 
nobis  nunc  inquirendum  est.  Si  verum  est,  quod 
nemo  dubitat,  esse  quoddam  imperfectum  bonum  : 
aliud  esse  perfectum  et  absolutum  bonum  necesse 
est,  quod  veluti  fons  omnium  bonorum  sit.  Omne 
enim  quod  imperfectum  est  id  diminutione  perfecti 
imperfectum  esse  perhibetur.  Nam,  perfectione  su- 
blata,  unde  illud  quod  imperfectum  perhibetur  ex- 
titerit,  ne  fingi  quidem  potest.  Nec  a  diminutis  in- 
consummatisque  natura  rerum  capit  exordium ;  sed 
ab  integris  absolutisque  procedens  in  haec  extrema 
atque  effaeta  dilabitur.  Hanc  autem  perfectam  felici- 
tatem  Deum  esse  profiteor.  Quod  manifestum  mihi 
videtur.  Si  perfectum  enim  est  aliquid,  ut  supra 
demonstravimus ,  Deum  esse  illud  quod  perfectum 
est  necesse  consequitur.  Nam  Deum  volo  imperfec- 
tum  esse,  jam  illud  quod  perfectum  est  extra  Deum 
et  supra  Deum  esse,  id  est,  Deum  non  esse  Deum 
fatendum  erit.  Sed  Deum  et  summum  bonum  unam 

atque  camdem  rem  esse  facile  demOnstrabitur.  Nani 
si  Deus  summum  illud  bonum  non  ita  naturaliter 
haberet  ut  eadem  habentis  Dei  habitaeque  beatitu- 
dinis  substantia  sit,  extrinsecus  accepisset;  et  praes- 
tantius  id  quod  dederit  eo  qui  acceperit,  existimare 
necesse  est.  Si  autem  summum  illud  bonum  extrin- 
secus  Deus  acceperit,  summum  bonum  a  Deo  sui 
natura  diversum  erit;  et  fingat  qui  potest  quis  haec 
diversa  conjunxerit  :  issupra  Deum,  idest  ipse  Deus 
erit.  Denique  si  admiserimus  summi  boni  naturam 
divinae  naturae  conjunctam  fuisse,  fatebimur,  prius- 
quam  haec  conjuncta  sint,  tempus  fuisse  cum  dis- 
tincta  discretaque  essent,  tempus  scilicet  fuisse  cum 
sibi  aliquid  alienum  et  superius  senliret  Deus;  id  est 
Deum  non  aeternum  esse  fatebimur.  Hoc  unum  ad- 
jiciemus.  Si  duo  essent  summa  et  perfecta  bona  neu- 
trum  perfectum  foret,  nunquam  enim  alterum  esset 
quod  esset  alterum,  et  alterum  semper  alteri  deesset. 

Ex  his  quae  praediximus,  Deum  nempe  summum 
bonum  et  summam  beatitudinem  esse,  illud  77opt<7{/.a 
inferre  licet.  (Jti  justitiae  adeptione  justos,  sapientiae 
sapientes  fieri;  ita  beatitudinis  adeptione  beatos,  et 
cum  vera  beatitudo  divinitas  sit,  Deos  constat  fieri 
quicumque  beati  fiunt. 

Nobis  nunc  manifesturn  est  imperfectam  felicita- 
tem  nostram  e  variis  ac  repugnantibus  constare 
elementis;  plenam  autem  et  absolutam  beatitudinem 
unum  aliquid  esse  simplex  natura  et  incompositum. 
Omne  autem  quod  est,  naturali  instinctu,  tueri  sa- 
lutem  laborat,  mortem  vero,quantum  in  eo  est,  per- 

niciemque  refugit.  Icl  est,  ut  alia  vocabula  usurpem, 
unum  fieri  aut  unum  perstare  laborat;  nam  omne 
quod  est  tamdiu  manere  atque  subsistere  quamdiu 
sit  unum,  manifestum  est;  interire  autem  atque  dis- 
solvi  cum  unum  esse  destitit.  Sed  unum  monstra- 
vimus  id  ipsum  esse  quod  bonum  est.  Est  igitur  suus 
omnibus  rebus  et  certus  finis,  unum  scilicet  aut  fieri 
aut  perstare.  Quod  quia  bonum  esse  collegimus, 
oportet  rerum  omnium  finem  bonum  esse  fateamur. 
Nunc  rebus  omnibus  a  Deo  creatis  et  Deo  ipsi  unum 
et  eumdem  omnino  finem  esse  profiteor,  quod  e 
supra  demonstratis  inferre  licet  facillime.  Sufficien- 
tiam  enim  summam  esse  beatitudinem,  et  summam 
beatitudinem  Deum  esse  consensimus.  Cum  sibi  ipsi 
sufficiat  Deus ,  nullis  ad  regendum  mundum  admi- 
niculis  indiget,  et  per  se  omnia  disponit  ac  regit. 
Atqui  Deus  ipsum  bonum  esse  monstratus  est. 
Per  bonum  igitur  cuncta  disponit  siquidem  per  se 
regit  omnia.  At  ex  aitera  parte,  omnia  ad  bonum 
naturali  intentione  festinare  demonstravimus.  Est 
igitur  Deo  et  rebus  dum  ille  regat,  dum  hsec  regan- 
tur,  unus  atque  idem  finis.  Nibil  est  quod  naturam 
servans  Deo  contraire  conetur;  nam  Deus  ne  malum 
cogitare  quidem  potest.  Nec  Deus,  cum  nihil  uisi 
bonum  velit,  non  contraire  potest  huic  naturali 
rerum  intentioni.  Velle  malum  Deus  non  potest, 
cum  Deus  esse  desineret.  Item  malum  exsequi  res  a 
Deo  creatae  non  possunt,  cum  desinerent  esse  quod 
sunt.  Nullum  igitur  usquam  malum  in  terris  esse  fa- 
tendum  est. 

Si  quis  rem  attentius  consideraverit;  ex  his  quae 
praediximus  et  sedulo  demonstravimus  haec  omnia 
naturaliter  inveniet  et  necessario  consequi.  Sed  ne 
sit  dubio  locus ,  rem  ex  integro  repetit  Boethius ;  et 
quod  verum  inductione  logica  collegit,  id  re  et  facto 
verum  demonstrare  aggreditur. 

His  igitur  singulatim  aggressis  quae  vulgo  dicti- 
tantur  :  malos  scilicet  semper  potentes  esse,  bonos 
autem  omnibus  viribus  destitutos — suum  semper  vir- 
tuti  praemium,  suam  nequitia?  poenam  denegari — his 
innixus  quae  vera  praemisit ,  mira  quadam  subtilitate 
atque  facilitate  gravissimis  confutat  argumentis. 

Potentes  esse  nedum  imbecilles  bonos  asserit , 
malos  autem  omni  potentia  nudatos.  Quum  illi,  quo- 
niam  boni  sint,  hanc  ad  quam  naturali  tendunt 
intentione  omnia  beatitudinem  adsequantur,  quod 
summum  bonum  est;  mali  autem,  rminime.  Rursus 
suum  semper  virtuti  praemium,  suam  vitiis  poenam 
destinari  demonstrat,  quum  bonis  bonum  ipsum  sit 
praemium,  quod  nempe  cum  beatitudine  conjunctum 
est;  malis  autem  nequitia  ipsa  supplicium  sit  ab  omni 
bono,  id  est,  ab  omni  beatitudine  sejuncta.  E  qui- 
bus  inducit  satius  improbis  esse  si  puniantur,  quam 
si  impuniti  dimittantur  omnino;  quum  pcena  aliquid 
boni,  ratione  habita  justitiae,  habeat ;  et  infeliciorem 
esse  qui  intulit  quam  qui  pertulit  malum.  E  quibus 
omnibus  fusius  explicatis  omnem  fortunam  bonam 
esse  colligit;  quippe  quae  semper  tum  remunerandi 
exercendive  bonos,  tum  puniendi  corrigendive  im- 
probos  causa  deferatur.  Quod  enim  prodest  utile 

est.  Quod  autem  utile  bouum  est.  Fortunam  igitur 
quae  exercet  aut  corrigit  utilem,  id  est  bonam  esse 
constat.  Rursus ,  omnium  consensu ,  fortuna  quae 
remunerat  bona  est;  fortunam  autem  quae  punit  e 
prsedictis  bonam  esse  liquet.  Jure  ergo  colligitur  bo- 
nam  omnem  esse  fortunam ,  et  nullum  usquam  esse 
in  terris  malum. 

Haec  de  malo.  Quid  autem  de  malis  et  improbis 
ipsis  senserit,  animadvertendum  est.  Quodcumque 
naturam  non  retinet,  ab  hac  deficere  natura  profi- 
tetur  Boethius.  Inde,  qui  rectam  hominis  naturam 
non  retinet  ab  hac  natura  ad  inferiores  naturas  deci- 
dere  necesse  est.  Sic  igitur  quem  supra  hominis  natu- 
ram  evehere  probitas  poterat,  infra  hominismeritum 
detrudit  improbitas;  et  qui  in  conditionem  divinam 
transire  non  possit,  ad  belluam  redigatur  necesse  est. 

Hac  duplici  exacta  demonstratione,bonum  i°  Sum- 
mam  beatitudinem  id  est  Deum  ipsum  esse;  et 
i°  Nullum  usquam  esse  in  terris  malum ;  rebusque 
a  priori  primum,  deinde  a  posteriori  demonstratis; 
ad  altiora  consurgit  Boethius.  Ratus  hominis  facta 
non  jam  bona  aut  mala  ,  nec  poena  aut  praemio 
digna  dici  posse,  et  omnia  prorsus  inania  esse  quae 
disputantur  de  bono  et  malo,  si  nulla  inest  homini 
arbitrii,  id  est  volendi  aut  nolendi  libertas;  de  arbi- 
trii  libertate  hoc  ferme  modo  disputare  aggreditur. 

Inesse  homini  dico  (ait  Boethius  noster),  qui  ra- 
tionis  natura  particeps  est  et  judicium  habet  quo 
quodque  discernat  per  se ,  et  fugienda  optandave 
dinoscat,  volendi  nolendique   libertatem.  Sed  hanc 

non  in  omnibus  aequam  esse  constituo.  Nam  supernk 
divinisque  substantiis  et  perpicax  judicium,  et  incor- 
rupta  voluntas,  et  efficax  optatorum  preesto  est  po- 
testas.  Humanas  vero  animas  liberiores  quidem  esse 
necesse  est  quum  se  in  mentis  divinae  speculatione 
conservant;  minus  veroquum  dilabuntur  ad  corpora, 
minusque  etiam  quum  terrenis  artubus  colligantur. 
Extrema  vero  est  servitus  quum  vitiis  deditae  a  ra- 
tionis  propriae  possessione  deciderint.  His  praemis- 
sis,  ad  haec  accedendum  est  quae  adversari  dicuntur, 
praenoscere  universa  Deum  et  esse  ullum  libertatis 
arbitrium. 

Repugnare  et  adversari  videntur  prsenoscere  uni- 
versaDeum  etesse  ullum  libertatis  arbitrium.  Et  enim 
si  Deus  ab  eeterno  facta,  consilia  voluntatesque  prae- 
noscit,  haec  fieri  necesse  erit  quae  prospexerit  Deus, 
et  jam  nulla  est  arbitrii  libertas.  Nam,  quod  ad 
factum  futurum  attinet,  i°  Aut  necesse  est  iliud 
fieri,  et  jam  Deus  illud  praenoscere  potest ;  sed  tunc 
alienam  Deo  concedendum  est  impositam  esse  ne- 
cessitatem,  et  aeternae  praescientiae  temporalium  re- 
rum  eventum  causarn  esse,  quod  dictu  nefas  est; 
2°  Aut  fieri  non  necesse  est,  nec  incerta  prospici 
possunt  et  Deus  —  aut  res  aliorsum  quam  se  habere 
debent,  providerit  —  aut  inevitabiliter  eventura 
censebit  quae  etiam  non  evenire  possibile  est  —  aut 
ita  ea  futura  esse  decernet,  ut  aeque  fieri  ea  vel  non 
fieri  posse  cognoscat,  et  uti  homines  incerta  judicat 
quorum  est  incertus  eventus,  quae  omnia  absurda  et 
impia  sunt;  3°  Aut  demum  futura  fieri  necesse  est 

quoniam  providentur ;  et  jam ,  ut  supra  professi 
eramus,  nulla  est  arbitrii  libertas.  Quo  semel  re- 
cepto,  quomodo  subvertentur  omnia  liquet.  Frustra 
bonis  malisque ,  quin  etiam  iniquissime,  praemia 
poenaeve  proponuntur,  quae  nullus  meruit  liber  ac 
voluntarius  motus  animorum,  nihil  est  enim  quod 
vitium  merito  aut  virtutem  appelles.  Et  quum  nihil 
omnino  liceat  consiliis  humanis,  fit  ut  vitia  quaeque 
nostra  ad  bonorum  omnium  auctorem  necesse  refe- 
rantur,  etc,  etc. 

Hujus  erroris  nostri  causa  estquod  omnia  quae  no- 
vimus  cognosci  ex  ipsarum  rerum  tantum  vi  atque 
natura,  non  secundum  facultatem  cognoscentium  ar- 
bitramur;  et  divinae  proescientiae  simplicitatem  ad  hos 
nostrae  humanae  rationis  motus  deprimimus,  quod 
omnino  secus  est.  Etenim  unameam  demque  corporis 
rotunditatem  aliter  visus  ,  aliter  tactus  agnoscit, 
Sensus  materiam ,  universales  species  imaginatio 
contuetur,  ratio  capit  simplices  formas,  intelligentia 
autem  omnia  quae  subsunt  quasi  desuper  spectans 
dijudicat.  Deus  nec  sensibus  ,  nec  imaginatione,  nec 
ratione  utitur.  Ipse  intelligentia  est,  quae  omnia,  et, 
ut  ita  dicam,  formatim  intelligit.  Aliter  igitur  alii 
pro  sua  natura  intelligunt  et  cognoscunt.  Et  si  ad 
illius  summae  intelhgentiae  cacumen  erigi  possemus, 
jaminlelligeremus  quomodo  haec  quae  nobis  desunt, 
Deo  attributa  sunt  ;  quae  nobis  impossibilia ,  Deo 
facilia  sunt ,  et  quomodo  quae  certos  excitus  non 
habent  certa  tamen  videat  et  definita  praenotio. 

Deum  aeternum  esse  omnium  commune  judicium 

est.  Et  id  aeternum  jure  perhibetur  quod  intermina- 
bilis  vitae  plenitudinem  totam  comprehendit  ac  pos- 
sidet ;  cui  neque  futuri  quidquid  absit ,  nec  praeteriti 
defluxerit,  et  praesens  sit  mobilis  temporis  infinitas. 
Quum  autem  Deo  sit  aeternus  ac  praesentarius  status, 
scientia  ejus  in  sua  simplicitate  immota ,  infinitaque 
praeteriti  ac  futuri  spatia  complectens ,  omnia  quasi 
jam  gerantur  in  sua  simplici  cognitione  considerat. 
Qua  igitur  ratione  necessaria  fiant  quae  divino  lu- 
mine  lustrantur?  Nam  ne  humanus  quidem  \  nedum 
divinus  his  quae  praesentia  cernit  aliquam  necessita- 
tem  addit  intuitus.  Quare  haec  divina  praenotio  natu- 
ram  rerum  non  mutat  :  praesens  tantum  modo  videt 
ac  comprehendit  quod  futurum  nobis  est.  Videt  igi- 
tur  omnia  Deus;  ex  quibus  autem  videt  haec  fieri  haec 
non  fieri  debebant,  quia  prius  quam  fierint  etiam 
non  evenire  potuissent.  Et  jam  intelligimus  quonam 
modo  certo  provideri  possint  quae  incertos  tamen  ha- 
beant  exitus. 

E  quibus  rite  demonstratis  consequitur  (  omnia , 
quae  nulla  modo  erant )  intemeratam  esse  mortali- 
bus  arbitrii  libertatem,  et  merito  praemia  poenasve 
proponi  quae  cunctorum  praescius  Deus  dispensat , 
nec  frustra  in  Deo  nostras  positas  spes,  nec  ineffica- 
ces  nreces  esse  quae  omnia  hominum  a  malo  deterrere 
ad  rectum  autem  devocare  quam  pluritnum  valeant. 

Is  est,  summotis  omnibus  quae  ad  philosophiam 
non  jure  pertinerent ,  Boethii  de  consolatione  philo- 
sophica  libellus. 

Ex  hac  Boethii  doctrina  quae  supra  nobis  summa- 

tim  exposita  est ,  tria  tantum  eligenda  censuimus, 
quae  ita  inter  se  connexa  sunt  ut  ne  disjungi  quidem 
possent,quibus  ita  omnia  alia  adhaereant  ut  his  jure 
referenda  sint. 

i°  Quaerendum  nobis  erit  unde  profectus  Boe- 
thius,  et  qua  via  ad  varias  illas  solutiones  ,  quas  lus- 
travimus  modo  ,  venerit.  Et  quibus  semel  approbatis 
principiisillae  defluxerint  solutiones,  et  ad  quam  phi- 
losophicam  referri  debeant  doctrinam.  » 

i°  Inquiremus  deinde  an  commode  et  probe  haec 
Boethii  de  bono  et  malo  doctrina  ab  illis  principiis 
deducatur  quibus  referenda  est ;  et  quod  ad  ipsam 
doctrinam  attinet ,  an  omnino  perfecta  sit. 

3°  Hoc  tandem  absoluto,  ad  haec  veniemus  quae 
disputavit  Boethius  de  divina  praescientia  et  arbitrii 
libertate;  dequa  quaestioneplurima  inquirenda  erunt: 
—  an  jure  sub  finem  libri  relegata  sit  —  an  probe 
ad  hoc  tantum  quod  divinam  spectat  praescientiam 
reducta  —  an  recte  soluta  sit. 

Jam  vero  quod  primum  nobis  propositum  est  ag- 
grediamur. 

Illos  secutus  philosophos  qui  pluris  animam  fa- 
ciunt  e  psychologia  doctrinae  ethicae  initium  duxit 
Boethius.  Hominem  nasci  profitetur  idaeis  quibusdam 
etnotionibus  instructum.  Quae  quidem  notiones  quum 
omnia  quae  sensibus  percipiuntur  explanent,  (i) 
ab  eisdem  explanari  nequeunt;  quas  non  generasse, 

(i)  Rem  luculenter  exposuit.  Jos.  de  Maistre,  Soirecs  dc 
Saint-Petersbourg ,  t.  i,  p.  498. 

nec  rursus  unquam  abolevisse  omnino  sibi  conscius 
liomo  est;  quas  summovere  diutius  et  pro  fictis  ha- 
bere,  ad  nihilum  autem  redigere  non  homini  datur. 
Illae  autem  notiones,  quas  permultis  sensibilibus  ac 
adventitiis  notionibus  immixtas  mens  humana  capit, 
substantialiter  et  omni  admistione  vacuse,  divinam 
apud  intelligentiam  reperiuntur.  Nasci  igitur  homi- 
nem  recipiendum  est  quibusdam  instructum  notioni- 
bus  quae  divinarum  notionum  imagines  dici  possunt, 
obscurato  quidem  et  imminuto  repercussu  expressae. 

His  receptis  quae  ad  psychologiam  attinent,  prse- 
videre  licet  quae  ex  his  necessario  defluant.  Quum 
apud  hominem  reperire  sit  divinum  quoddam  ele- 
mentum ;  ad  hoc  inprimis  animus  appellendus  est, 
hoc  potissime  est  recognoscendum.  At  quum  elemen- 
tum  illud  ,  natura  rerum  et  fatali  quadam  conditione, 
omni  genere  sensibilium,  fortuitarum  ac  contingen- 
tium  notionum  impeditum  sit ,  hoc  propositi  habent 
omnes  philosophicae  scientiae  ut  illud  extricent  ex 
alienis  illis  quibus  irretitur  et  obscuratur  notionibus. 
Sejungendum  enim  est  ab  istis  omnibus  quae  sensi- 
bus  percipiuntur  natura  instabilibus  nempe  ,  for- 
tuitis  et  contingentibus;  erigendum  ,  quantum  in  no- 
bis  est,  ad  puram  illam  et  simplicem  naturam  suam, 
ut  denique  effigies  ad  exemplarii  similitudinem  quam 
proxime  accedat,  pro  nostra  virili  parte  nitendum. 
Haec  propemodum  Boethii  nostri  doctrina  moralis  est. 

Notiones  inter  illas  e  quibus  divinum  illud  constat 
elementum  ,  quibusque  humanam  instrui  naturam 
modo  ostendimus,  apertissima  et  promptissima  qui- 

dem  est ,  quae  nenipe  controversiam  minime  recipiat 
et  facillime  internoscatur,  quod  saepissime  apparet  et 
pervarie ,  haec  innata  nobis  boni  conscientia  ;  qua 
quidem  recepta ,  moralis  aestimatio  invenitur.  Et  si 
receperimussemel  hominem  boniconscientia  instruc- 
tum  nasci,  concesserimus  etiam  nasci  hominem  ethica 
lege  instructum ,  quum  probum  sit  quod  huic  legi 
congruat,  malum  autem  quod  discrepet  ab  illa  lege 
quam  homini  innatam  esse  collegimus.  Inventam  igi- 
tur  ethicam  artem  liquet ,  sed  ita  inventam  ut  desit 
aliquid  quod  illam  perfectam  reddet ,  hoc  nempe 
quod  omnes  obliget  et  adstringat.  Quum  enim  bono 
studeant  homines  ,  item  quum  malum  declinent  se- 
quuntur  tantum  quamdam  animi  intentionem  natu- 
raliter  insitam  ,  et  quid  secum  laudis  aut  meriti  fe- 
rant  nunime  equidem  animadverto(i).  Si  ad  ethicam 
spectes  illos  neque  poenae  neque  praemii  capaces  in- 
venies.  Quidquid  egere  impulsu  quodam  egerunt , 
probo  quidem  et  bono ,  quod  forsitan  ignorabant , 
eoque  solum  incitati ,  quod  doloris  aliquid  prius- 
quam  huic  necessitati  satisfacerent ,  aliquid  autem 
voluptatis  postquam  satisfecissent,  experirentur.  Sed 
quo  tendat   doctrina  nostra  nos  semper  meminisse 


(i)  Mirum  in  modum  hoc  loco  cum  suavissimo  poeta  congrui 

Che  sono  in  voi  si  come  studio  in  ape 
Di  far  lo  mele;  e  questa  prima  voglia 
Merto  di  lode  o  di  biasmo  non  cape. 


(Dante  Purgatorio,  c.  xviii.  ) 

necesse  est.  llla  boni  conscientia ,  cui  quidquid  aga- 
inus  congruere  oportet,  ipsa  ad  summum  bonum, 
ad  deum  scilicet  referenda  est  :  nec  jam  contingens 
sed  universale ,  non  singulare  sed  necessarium  eva- 
dit  bonum  quod  omnes  obliget  et  adstringat.  Nam 
quum  hanc  semel  veritatem  assecutus  sit  animus , 
non  jam  proprium  et  peculiare  homini  bonum  illud 
videri  potest  quod  boni  universi,  id  est,  Dei  partem 
aliquam  esse  sibi  conscius  est.  Itaque  Platonis  doc- 
trinae  non  satis  placet  ethica  illa  a  plerisque  recepta 
sententia  :  eam  nimirum  ethicam  legem  esse  ut  quid- 
quid  agamus  rationi  congruat.  Potior  illa  visa  est  quae 
capaciorlonge:hominemquantum  in  se  est,  eniti  de- 
bere,  utadDeumsemper  propius  accedat.  Et  virtutem 
Platonici  nuncupantur  hanc  assiduam  intentionem 
qua  ad  similitudinem  dei  accedere  conamur.  d[/.oito<ji; 

Illo  semel  approbato  principio  ,  omnia  inde  facil- 
lime  inducuntur  Boethii  xopic ^loltcc.  Sejunximus, 
nec  immerito  quidem,  haec  primaria  principia  ab 
omnibus  aliis  quae  inde  defluxisse  collegimus.  Haec  pri- 
maria  autem  principia  aedificii  fundamenta  jure  dixe- 
rim,etomnesaedificiipartesquasferrehaecfundamenta 
recusent  corruere  necessum  est.  Quae  si  vera  sint,  hoc 
quod  malum  vocant  homines  nullo  fundamento  aut 
nullo  eorum  principiorum  inniti  constat.  Non  enim 
nascitur  homo  mali  sensu  instructus,  cui  nempe  in- 
serviret,  et  collegimus  contra  hominem  bono  tantum 
et  summo  quidem  bono  studere  ;  approbavimusque 
summum  bonum  virtutemque  unum  et   idem  esse. 

Rursus  hoc  receptoquod  nefingi  quidem  potest,  ma- 
lum  natura  hominem  esse,  fatendum  erit  hunc  mali 
sensum  homini  a  Deo  ipso  inditum  esse,  id  est  omnis 
boni  auctorem  mali  auctorem  esse,  quod  dicere  nefas 
est.  Fateamur  igitur  necesse  est  nullum  usquam  in 
terris  malum  esse  aut  tantum  negativum  esse. 

Ea  est  ni  fallor  ethica  illa  quam  Platonicam  et 
stoicam  haud  immerito  dixerim,  Boethii  doctrina. 
Nec  quidquam  mutavi;  in  lucem  tantum  revocavi 
prima  illa  principia  unde  Boethium  profectum  esse 
mihi  videtur,  et  apertius  sane  audentiusque  quaedam 
ex  his  elicui  consequentia.  Erunt  forsitan  qui  cri- 
mini  Boethio  vertant  quod  caeco  fatorum  arbitrio  ni- 
mium  attribuerit,  et  latius  patere  velit  hanc  animi  in 
fortuna  sua  acquiescentis  patientiam.  Licet  enim 
Boethius  suis  semet  ipsum  principiis  subducere  sus- 
ceperit ,  haec  modo  reticendo ,  modo  divertendo  aut 
vitiando  quae  ab  iis  necessario  consequerentur ;  fa- 
tendum  est  illuc  naturali  intentione  illius  doctrinam 
tendere.  Imo  etiam  et  ipse  Boethius  rem  simplicius 
quidem  quam  vellet  interdum  fatetur.  Hanc  tantum 
afferam  egregiam  argumentationem  qua  approbare 
conatur  voluntatem  inter  humanam  et  divinam  dum 
naturam  suam  tueatur  homo ,  nullum  unquam  fieri 
posse  dissidium. 

Verum  quidquid  id  est ,  multa  speciosa  quidem  et 
eximia  prae  se  fert  illa  doctrina.  Imprimis  essentia 
moralis  est  :  quod  quidem  ita  raro  accidit  ut  com- 
memorare  non  supervacuum  sit ;  et  moralis  merito 
dici  potest  quod  e  psychologia   initium   sibi  fecerit. 


(_.G) 
Ln  ista  enim  sensationis  doclrina  porarduum  est 
principium  aliquod  et  legem  inoralem  consequi. 
Nam  quum  sensatio  aliquid  sit  natura  intra  certos  fi- 
nes  arctatum ,  quod  neque  quibus  anteit ,  neque  qui- 
bus  praevertitur ,  referri  possit ;  mobile  aliquid  et 
transitorium  quod  apud  diversos  diversum  sit  et  in 
eodem  etiam  varietur;  jam  constat  illam  suppeditare 
non  posse  quod  non  ipsius  est,  necessitatem  scilicet 
etuniversitatem  quae  moralem  omnem  doctrinam  no- 
tare  debent ,  et  nunquam  inde  deduci  posse  illam 
summi  officii  notionem  cognitioni  boni  malique  et 
distinctioni  omnimodo  cohoerentem  (i). 

Attente  quidem  et  meditate  circumspecta  conscien- 
tia ,  firma  sane  nec  mutationi  obnoxia  animadver- 
tit  Boethius  principia,  quae  in  omni  vita  eadem  per- 
stare,  eadem  in  omni  tempore,in  omnibus  locisapud 
omnes  liomines  reperias.  E  quibus  sponte  nec  enixe 
sancta  haec  officii  notio  derivatur  ,  quae  omnes  omni 
tempore  et  omnibus  locis  summa  obligatione  adstringet. 

Ea  sunt  primaria  Boethii  principia  (  le  point  de 
depart),  e  quibus  omnis  ex  ordine  ethica  doctrina 
deducenda  est. 

Ad  hanc  nunc  quaestionem  venio  quae  diutius  a 
philosophis  agitata  est  :  quid  sit  summum  illud  bo- 
num  cujus  innata  nobis  appetentia,  et,  ut  ita  dicam  , 
imposita  necessitas  est ;  quod  unum  modo  et  idem 
ubique  esse  collegimus ,  et  omnes  homines  obligare. 

(i)  V.  M.  Vict.  Cousin,  in  Philebi  proaemio,  oeuvres  de 
Platon,  t.  i  j  p.  277. 


(  '7  ) 
Haoqtie  absoluta  disquisitione  ,  lnquiremus  quid  di~ 
cere  valeant,  quo  jure  et  qua  veritate  dicant,  qui 
nullum  esse  in  terris  malum,  aut  cxistere  tantum  ne- 
gative  profitentur.  Quaeque  quum  omnino  distincta 
sint,jam  primam  aggrediemur  quaestionis  partem. 

Ne  quem  fugiat  unde  profecti  ct  quo  pergamus, 
res  iterum  repetendae  sunt.  Boetbius  pro  certo  babet 
divinum  in  anima  aliquid  inesse ,  unum  et  simplex 
natura  ,  quod  facile  discreveris  ab  omnibus  illis  no- 
tionibus   quae ,   sensibus   oriundae ,    absimilia  longe 
composita  et  repugnantia  saepius  recipiunt  elementa; 
quibus  tamen  perbanc  vitam  necesse  commistum  est. 
Quidquid  verum  in  anima  reperire  est ,  ut  praeclare 
scripsit  Plato  in  ©eaiTyfxw ,  ad  bas  divinas  notiones 
referendum  est ,  quas  principium  haud  immerito  et 
fontem    omnium    notitiarum    nostrarum  dixeritnus. 
Quidquid  autem  falsum  aut  imperfectum  ad  sensus 
referamus ,  et  e  sensu   oriundum  fateamur  necesse 
est.  Unde  consequitur,  quum  boc  detegere  volueri- 
mus  quod  verum  natura  sit  et  essentia ,  ad  has  no- 
tiones  divinas   animum  appellendum  essc.  Ea  sunt 
Boethiipsychologicaprincipia.  Illae  autem  innataeno- 
tiones  si  a  nobis,  omni  remota  fraude,  interrogen- 
tur,  hoc  ferme  modo  respondeant  necesse  est.  Volup- 
tatem ,  quod  ad  sensum  a^tinet ,  rem  caducam  et  fra- 
gilem  esse  ,  quae  vix  nata  effugiat,  quae  vel  dum  hoc 
citato  cursu  evolet ,  immutatur  tamen ,  imminuetur 
nempe  aut  augeatur ;  quod  nullo  modo  recipere  po- 
test  hoc  quod  per  se   sit   et  absolute.  Quin   etiam 
quum  haec  aut  illa  voluptas  adsit,  permultas  alias 

abesse ,  et  ipsam  infirmari  voluptatem  qua  fruimur 

praeteritarum  deliciarum   memoria  aut  hac    innata 

nobis  conscientia  quam  breves  et  caducae  sint,  ne- 

cesse  esse.  Constat  igitur  ex  imperfecta  illa  et  vacua 

voluptate,  nihil  nisi  imperfectam  elici  posse  beatitu- 

dinem.    Sed  bonum   ad  quod  naturali  quodam  in- 

stinctu    tendat    natura    nostra  ,     bonum    quoddam 

ignotum  est;  quod  omnes  nostras  facultates  aut  cu- 

piditates  adimpleat;  nec  hoc  relinquat  quod  fingere, 

nedum  cupere  possimus.  Hoc  summum  et  perfectum 

bonum  est,  si  fidem  Platoni  ac  Boethio  adhibuerimus. 

Sed  summurn  illud  quodcumque  sit  bonum  nus- 

quam  in  hac  terra  nostra  reperiri  posse,  omnibus 

manifestum  est.  Quod  enim  multiplex  natura  etcom- 

positum  est,  nunquam  ad  incompositam  simplicita- 

tem   adduci   potest.   Summum  illud  bonum ,    quod 

omnium  bonorum  aggregatione  constat ,  veluti  cer- 

tum  ac  meritum  praemium  huic  addicitur  qui  ethicae 

legi  constanter  obtemperavit,  summum  illud  bonum, 

quod  in  sufficientia  ponitur  merito,  Deum  esse,  nec 

injuria  quidem  ,  professi  sumus;  ad  quem  per  offi- 

cium  primo  ,  id   est  per  virtutem  ;  deinde  perjus, 

quod  ex  impleto  nascitur  officio  ,  id  est  per  beatitu- 

dinem,  se  erigere  ut  unum  atque  idem  fiant ,  homini 

datur.  Nec  immerito  hoc  e£regie  repertum  dicimus, 

et  mira  quadam  severitate  a  primis  Platonismi  prin- 

cipiis  deductum,  quod  hic  Boethius  noster  profite- 

tur ,  e  duobus  summum  bonum  constare  elementis , 

quse  licet  distincta  sint,  non  ideo  separari  aut  discindi 

possunt,   virtus    nempe   et   felicitas.    Sunt  forsitan 

qui  Boethioexprobnntquod  satis  non  ostenderit  duo 
haec  eJementa  ,  licet  non  dividi  possent ,  distingui 
tamen  deberi  ac  discerni.  Licet  enim  intime  cum 
virtute  conjuncta  sit  felicitas ,  virtus  tamen  unica 
habenda  est  causacurhoc  aut  illud  faciatur.  Et  nihil 
merito  rectum  aut  bonum  dicitur,  nisi  ad  hanc  nor- 
mam  referri  possit.  Quibus  de  causis,  melius  et  li- 
berius  de  eadem  quaestione  sensisse  mihi  videtur 
Emm.  Rant  qui  illam  eodem  soluit  modo  in  suo  li- 
bro  Purae  PracticaeRationis  :  necBoethius  noster,  qui 
dicere  orditur  quasi  certum  omnibus  esset  Deum  at- 
que  animam  esse,  ne  haec  attigit  quidem  quae  mira 
quadam  facilitate  Transrhenanus  philosophus  e  prin- 
cipiis  induxit.  Gratiae  tamen  et  meritae  Boethio 
nostro  gratiae  habendae  sunt  quod  in  terris,  ut  ita 
dicam ,  ethicam  et  abstrusam  quidem  deduxerit  doc- 
trinam,  quam  in  Philebo  Plato  et  compluribus  aliis 
operum  locis,  nec  adeundam  omnibus ,  seposuerat ; 
servato  hoc  abstrahendi  methodo ,  quo  Plato  semper 
usus  est ;  qui  nempe  tantum  modo  deduxerit  e  vere 
ethicis  Platonismi  principiis  quod  ad  probum  vitae 
regimen  adhiberi  possit. 

Quid  de  malo  senserit  Boethius  nobis  nunc  ani- 
madvertendum  est.  Et  hic  necesse  est  fateamur  illum 
a  recta  et  instituta  via  deflexisse.  Hominem,  quod  ad 
vitain  ethicam  attinet ,  agendi  facultate  praeditum 
esse  liquet;  et  quum  quidquid  egerit  homini  merito 
imputari  omnium  judicium  est ,  ilium  necesse  est  in- 
natam  illam  agendi  facultatem  quodammodo  regere 
et   temperare  posse.   Suam  igitur  regit  activitatem 

2. 

homo;  sed  ita  regit  ut  harum  notionum  instinctu 
semper  agatur,  quas  ralioni  humanae,  ut  vitae  guber- 
natrices,  Dcusinclidit.His  statutis,  quumDeum  neque 
crudelem   neque  imprudentem  esse  compertum  ha- 
beamus;  jam  manifestum  est,  illum  rationi  nostroe 
indidisse  quidquid  ad  vitam  nostram  regendam  om- 
nibus  casibus  et  in  omnibus  tempestatibus  necesse  sit. 
Impium  enim  et  absurdum  esset  dicere  nunc  hominem 
a  Deo  suscipi ,  nunc  cleseri.  Quae  si  vere  a  Boethii 
principiis  ita  deduci  possunt,  jam  liquet  nullum  in 
terris  usquam  malum  esse,  cujus  ne  notionem  qui- 
dem  Deus  homini  declerit.  Rursus  si  receperimus  se- 
mei ,  quod  nullo  modo  fieri  potest  in  systemate  Boe- 
thii ,  malum  in  terris  versari ;  jam  non   intelligere 
possumus,hac  nostra  exacta  vita,  quid  de  malo  isto 
fiat.  Nam  quum  anima,  ut  Boethius  ipse  professus 
est,  ad  creatorem  revertatur ,  admittendum  est  ma- 
lum(malam  scilicet  et  vitiis  addictam  animam)ad 
bonorum  omnium  fontem  redire ;  quod  nemo  conce- 
dere  potest.    Si    haec    omnia  e    Platonicis    Boethii 
principiis  vere  consequuntur ,  jam  peccasseBoethium 
constat ,  quum  de  malo  disserere  tantum  inceperit. 
Nam  qui   de   malo    disserere    incipit    esse   positive 
malum  de  quo  disserit  fatetur ;  et  in  systemate  Boe- 
thii  malum  nihil  aliud  est  quam  bonum  quod  non 
sit,  et  quidquid  a  bouo  divertitur  non  in  se  consi- 
derandum  est,  sed  habita  relatione  ad  bonum  a  quo 
deflexit.  Constat  igitur  in  Boethii  systemate  malum 
nihil  aliud  esse  quam  negationem.  Etenim  si  malum 
aliquid  merito  nuncupatur  quia  a  bono  ut  a  norma 

deflectat ;  el  hoc  bonum  aut  hoec  norma  vere  sit  et 
positive  ;  rursus  si  abono  deflcctere  agere  quidem  est, 
sed  agere  negative  ;  inde  consequitur,  a  bono  deflec- 
lere,   id   est   malum    facere,   esse  negative  aliquid 
agere;  et  malum  nihil  aliud  quam  negationem  esse. 
Quae   omnia  Boethium  partim  effugerunt.  Pluribus 
equidem  sui   libri    locis   profitetur   suum   omnibus 
rebus  ac  certum  esse  finem;  et  quum  omnium  rerum 
flnis  bonus  sit,  inde  colligit  malum  nullius  rei  finem 
esse  posse,  et  nullum  usquam  esse  in  terris  malum. 
Item  altero  loco  asseruit  :  hoc  esse  tantummodo  quod 
naturam  servat  et  ordinem  retinet;  quod  autem  na- 
turam  exuit  aut  ex  ordine  decidit  jam  non  esse  quod 
fuerat.  Ita  malos  jcaGocov  ys  mali  sunt,  esse;  esse  autem 
pure  ac  simpliciter  negat.  Sed  haec  passim  disjuncta 
sunt  et  incerte  nimium  exposita  quam  ut  credamus 
illum  perpendisse  et  vere  intellexisse  quae  scriberet. 
Hoc  errore  notato,  tempus  esset  nunc  inquirendi 
utrum  jure  an  falso  perhibeatur,  quod  multi  asse- 
ruerunt,  non  omnino  malum  esse,  aut  tantummodo 
negativum  esse.  Et  haec  disquisitio  digna  prorsus  cst 
quae  sedulo  producatur.  Sed  tam  connexe  cum  alia 
quaestione  conjuncta  est  et  graviori  quidem  :  sit  an 
ne  sit  omnino  humani  arbitrii  libertas ;  cujus  conse- 
quentia  quaedam  est,  et  cujus  solutionequodammodo 
soluta  erit,  ut  illam  differre  praesumamus  donec  altera 
haec  soluta  sit.  His  praeinissis  quae  sentit  de  natura 
boni  et  mali,  Boethius,  hoc  principio   nixus,  nihil 
aut  bonum  aut  malum  esse  nisi  qui  bonum  aut  ma- 
lum  admiserit  arbitrii  libertatis,  scilicet  volendi  aut 

nolendi  compos  erat;  in  dubium  addueitur  an  liber 
homo  sit,  et  quaestionem  libertatis  humanae  ultro  ag- 
greditur.  Haec  equidem  est  libri  dispositio.  Sed,  mea 
equidem  sententia,  non  dubitari  potest  quin  Boethius, 
si  res  repetiisset  unde  illas,  restitutionis  causa,  re- 
petere  instituimus ,  postquam  ostendisset  quid  vere 
innatum  in  anima  ac  necessarium  nempe  divinum 
sit,  quid  sit  vero  necessarium,  alio  quidem  sensu , 
nec  non  divinum  tamen,  has  scilicet  e  sensu  et 
materia  oriundas  notiones  quas  necessarias  haud 
immerito  dixi,  quum  illas  secludere  omnino  et  pro 
nihilo  habere  nobis  non  liceat;  vix  dubitari  potest 
quin ,  hac  indicata  duplici  necessitate,  sibi  statim 
libertatis  humanae  qusestionem  proposuisset,  quae 
in  hoc  spiritualisti  systemate,  ad  hanc  omnino  re- 
ferri  potest  :  an  sit  Deusomnia  quaecumque  nobis 
circumdantur,  aut  aliquid  sit  Deo  alienum  et  dis- 
tinctum.  Et  quamcumque  solutionem  admisisset,  illum 
inde  colligere  necesse  erat  :  aut  Deum  esse  omnia, 
nec  liberum  hominem,  et  nullum  omnino  malum 
esse;  aut  Deum  ab  universo  discretum,  et  liberum 
hominem,  et  malum  in  terris  esse.  Ita  avaxoXouGtav 
vitasset,  et  non  probandam  dispositionem  :  quod  cor- 
rigere  pro  viribus  nostris  ultro  aggrediemur. 

Multa  equidem  et  varia  longe  adversus  liberlatem 
objecta  sunt  :  quibus  omnibus,  sive  industria,  sive 
inconsulto  omissis,  unum  illud  Boethius  occupat, 
grave  quidem  et  difficile,  sed  mea  sententia  diffici- 
lius  quam  quod  ratiocinio  dilui  possit  :  quo  scilicet 
modointelligi  debeant  hgec  inter  se  repugnantia,  prae- 

noscere  omnia  Deum  et  esse  homini  arbitrii  libeiv 
tatem.Nec  illudipso  Boethio  licet  firmi  ac  sagacisin- 
geniiviro,  solutum  esse  arbitror.  Remenim  per  argu- 
mentum  a  cognitione  divina  depromptum  solvere 
aggressus  est;  quae  cognitio  pro  Deiousia  longevaria 
ideoque  illa  nostra  multo  praestantior  esse  debet,  et 
hoc  ferme  modo  disputat.  Omnibus  manifestum  est 
Deum  aeternum  esse,  qui  totam  scilicet  interminabilis 
vitae  plenitudinem  amplectetur;  ita  ut  nihil  futurum 
autpraeteritum  habeat,et  mobilis  temporis  infinitatem 
ut  praesentem  intueatur.  Quae  si  ita  sint ,  reducta  ad 
simplicitatem  praesentis  Dei  scientia ,  nihil  esse  po- 
test  nisi  simplex  et  incomposita  quaedam  cognitio. 
Nec  enim  ex  eo  quod  res  cognoscuntur,  eas  fieri 
necessarias  consequitur  ,  nec  hominis  quidem  nedum 
Dei  cognitio  necessitatem  rebus  imponit.  Divina 
praescientia  fatendum  est  nihil  rerum  commutari , 
quae  tantum  ut  praesens  intueatur,  quidquid  nobis 
aut  praeteritum,  aut  praesens,  aut  futurum  est. 

Ea  est  a  Boethio  data  rei  enodatio.  Sed  nisi  co- 
gnitionem  divinam  aliquid  esse  arbitreris  quod  con- 
tinuo  progrediatur  motu,  quod  res  prosequatur,  et 
cumiisdem  fere  coalescat  (quae  quidem  Spinosae  doo 
trina  est);  illa  solutio  valde  hoc  argumento  infirmari 
aut  omnino  deleri  mihi  videtur.  Quidquid  Deus  vi- 
det,  est  reipsa  ut  videt  esse,  nec  aliter  esse  potest : 
sin  aliter  erraret  Deus,  quod  dicere  absurdum  et 
impium  est.  Quidquid  Deus  videt,  ut  praesens  videt; 
cui  nempe  nihil  praeteritum  aut  futurum  sit,  et 
praesens  sit  mobilis  temporis  infinitas.   Nobis  vero 

qui  in  tempore  viviinus,  quibusque  reipsa  praeleri- 
tum  aliquid  et  futurum  est;  quidquid  Deus  ut  prae- 
seris  videt,  aut  praeteritum  autpraesens,  aut  futurum 
est;  quumque  ea  quae  Deus  videt  certissima  sint; 
inde  sequitur  Deum  videre  certissimo  quodam  modo 
ea  quae  nobis  sunt  futura,  et  jam  liquet  nullam  esse 
arbitrii  libertatem. 

Sed  ista  de  humana  libertate  disquisitio,  quam 
decurtatam  adiit  Boelbius  et  ut  ita  dicam  theologice 
absolvit,  satis  magni  momenti  nobis  esse  videtur  si 
illam  ipsam  et  spectemus  et  rursus  ea  quae  modo  inde 
deducenda  sint,  ut  rem  a  summo  principio  repetere, 
et  minutissima  quaeque  consectari  aggrediamur  (1). 

Nonnulli  praedicant  universum  terrarum  orbem 
ingentem  quamdam  machinam  esse,  quae  sapientia 
et  providentia  omnipotentis  Dei  inventa,  fabricata- 
que  moveatur.  Nihil  accidere  potest  quin  ex  eo  oria- 
tur,  sive  ipse  agat,  sive  ad  agendum  alium  promo- 
veat;  et  quidquid  evenit,  pro  ejus  voluntate  evenire, 
necesse  est.  Ille  enim  omnium  rerum  sola  causa 
est,  qui  iisdem  obstringat  legibus  quae  ad  materiam 
spectant,  et  quae  ad  vitam,  intellectum  et  volunta- 
tem  referenda  sunt.  Homines  enim  cogitant  ant 
volunt  vi  quadam  insita,  et  certas  secundum  leges, 
quemadmodum  frondes  sese  explicant  aut  flores  ape- 
riuntur.  Quidquid  animo  statuunt  aut  bonum  aut 
malum  non  eorum  est;  qui  quum  agere  per  se  non 

(i)  V.Th.Reid,  delibertate  agentium  moralium, passim, 
quem  saepissime  secutus  sum.  OEuv.  de  Reid,  traduct.  de 
M.  Jouffroy,  t.  vi,  p.  i85  et  suiv. 

valeant,  nihil  aut  boni  aut  mali  admittcre  possiut, 
et  quibus  ideo  nihil  merito  sit  imputandum.  Multo 
longius  quidam  proeessere;  et  illos  quidem  audaeter 
ratiocinasse  fatendum  est.  Naturalis  doctrinae  in- 
tentione  ad  confusionem  rerum  adducti  et  creatorem 
et  ea  quae  creata  sunt  unum  et  idem  flnxerunt.  INega- 
verunt  ullam  in  hoc  orbe  universo  esse  possc  causam ; 
omnia  moveri  affirmantes  nullum  esse  motus  prin- 
cipium,  omnia  actionem  pati,  nullum  esse  actionis 
auctorem ;  uno  denique  verbo  quidquid  est,  aut  ac- 
cidit,  esse  necessitate  quadam  quam  ubique  Deum 
appellare  usu  praevaluit.  Haec  Spinosse  integra  doc- 
trina  est. 

Sunt  autem  et  plurimi  quidem,  qui  partem  illam 
rerum  creatarum  quae  circa  materiam  versantur 
summo  Dei  imperio  regi  existiment;  sed  et  simul 
profiteantur,  aliquid  aliud  esse  in  terris  quod  inerti 
materie  discrepet  omnino.  Dicunt  enim  infra  prima- 
riam  illarn  causam  alias  causas  esse ,  ex  illa  quidem 
ortas,  sed  diversas  tamen,  nec  huic  obnoxias  :  ea 
scilicet  animalia  quae  Deus  quadain  agendi  potes- 
tate  simulque  ratione  instruxit  qua  potestas  illa  re- 
geretur.  E  duabus  illis  arctissime  conjunctis  faculta- 
tibus  constat  ethica  libertas,  per  quam  homines  non 
jam  machinarum  instar  extrinsecus  moventur,  sed 
ipsi  agere  valent;  quorum  agendifacultas,  licet  iutra 
certas  fines  eoarctata  et  rationali  lege  obligata,  haec 
tamen  est  quae  reete  aut  male  egisse  sibi  conscia 
sit;  et  cui  bonum  et  malum  quod  adiniserit,  jure 
affingatur. 

Nunc,  proposita  utraque  opinione,  in  qua  consis- 
tamus  quaerendum  nobis  est  :  an  Spinosae  consen- 
tiainus  hominem  ,  ut  reliqua  omnia,  effectum  esse; 
an  causam  esse  hominem  asseramus,  qui  velle  et 
assequi  quemdam  effectum  possit.  Ad  haec  enim 
quaestio  revocanda  est. 

Notandum  est  etiam,  proposita  ut  fecimus  quoes- 
tione,  multa  recidi  quae  obstarent,  multa  praecipi 
quae  objicerentur.  Hoc  enim  primum,  quum  liber- 
tatem  statuimus  quamdam  facultatem  esse  ethicae 
naturae  attributam,  qua  voluntatem  homo  huc  aut 
illuc  dirigat,  illud  quod  a  duobus  philosophis  (Hob- 
hes  et  Gollins)  objectum  est,  removemus.  Qui  liber- 
tatem,  volendi  scilicet  causam  ,  et  voluntatem  ipsam 
unam  et  eamdem  rem  judicantes,  libertatem  esse 
facultatem  agendi  professi  sunt,  quod  ex  voluntate 
statutum  est,  et  to  agere  volenter  et  t6  agere  libere 
idem  omnino  esse  asseruerunt.  Quod  illis  libenter 
condonaverimus ,  si  reputare  nempe  voluerimus,  ut 
sagaciter  Th.  Reid.  animadvertit,  in  quot  sensusvox 
illa  libertas  accipiatur.  Eadem  illa  definitione  quod 
adversus  libertatem  objecerunt  Hume  et  alii  falsum 
arguitur.  Hic  enim ,  causce  prava  definitione  re- 
cepta,  nempe  causam  nihil  aliud  esse  nisi  praeeuntes 
illos  casus  quos  effectus  quidam  semper  ac  necessario 
consequitur,  quum  voluntati,  quam  effectum  nun- 
cupatur,  praeire  illos  casus  non  videret  quos  effec- 
tus  quidam  necessario  sequatur ;  inde  colligit  insulse 
to  velle  effectum  esse  sine  causa,  et  hanc  causam 
nullam  usquam  esse  :  nec  illud  immerito  quidem  si 

demonstratum  foret  causam  esse  omnino  quod  ipse 
statuit.  Sed  hoc  omisso  quam  imperfecta  et  falsa  sit 
haec  definitio ,  et  quam  absurda  inde  deducantur 
consequentia  ,  id  unum  animadvertamus  necesse  est; 
hanc  ad  causas  tantummodo  spectare  physicas  et 
naturales,  Anglicum  autem  philosophum,  quasi  con- 
cessum  esset  voluntatis  quemlibet  actum  propriis 
materiae  legibus  regi,  perinde  ut  machinalis  motatio 
propriis  motationis  legibus  regatur;  affirmasse,  ma- 
teriae  legibus  voluntatem  ut  motationem  propriis  mo- 
tationi  legibus  regi.  Ita  ut  pro  vero  recipiat  quod 
verum  esse  demonstrandum  erat  :  scilicet  quidquid 
voluntas  nostra  decrevit  pjiysicis  naturae  legibus 
regi. 

His  primis  suinmotis  diffieultatibus,  in  clara  ni- 
tidaque  luce  quaestio  versatur  :  An  sit  homo  liber  cui 
summum  scilicet  sit  libertatis  arbitrium?  An  causa 
jure  nuncupetur  homo,  cui  scilicet  velle  ac  posse 
liceat? 

Unum  tantummodo  adversus  libertatem  jure  ob- 
jectum  mihividetur.  Desceptica  illaSpinosae  doctrina 
dico,quam  truncatam  et  infirmatam  modo  collegi- 
mus  ab  illis  qui  Deum  ut  primariam  causam  a 
mundo  ,  materiali  nempe  effectu,  distinctum  arbi- 
trantur.  Etenim ,  si  voluntatis  huc  aut  illuc  immissio 
effectus  merito  nuncupatur,  causam  quamdam  esse 
liquet,  ad  quam  referatur  effectus;  et  haec  causa  erit 
aut  ille  ipse  qui  voluit  aut  aliud  quoddam.  Si  illum 
ipsum  qui  voluit  causam  esse  fatemur  jam  conces- 
simus    illum  liberum   esse,    et   quidquid   recte  aut 

prave  egerit  huic  merito  imputari.  Sin  autem,  ma- 
nifestum  est  aliquid  nobis  alienum  causam  esse.  Seu 
causa  illa  per  se,  seu  per  instrumenta  quaedam  egerit 
ad  illam  quaecumque  referenda  sunt,  illi  tantum  im- 
putanda.  Ne  fingi  quidem  aliud  potest  nedum  jure 
objectum  sit.  Etenim  alterutrum  concedamus  ne- 
cesse  est  hominem  causam  esse  aut  non  esse.  Et 
jam  si  causa  non  sit,  constat  illum ,  ut  omnia  quae 
novimus,  effectum  esse  primariae  illius  ac  divinae 
causae,  aut  illam  ipsam  causam  esse.  Quaecumque 
objecta  sunt  adversus  libertatem  ,  ad  hoc  unum 
reduci  possunt,  sicut  corollaria  ad  proposilionem. 
Haec  autem  propius  ad  principium  accedunt,  illae 
longius  a  principio  recedunt,  quum  alia  Deum  per 
se,  alia  per  instrumenta  quaedam  illum  agere  pro- 
fiteantur.  De  his  primo  nobis  agendum  est  qui  Deum 
profitentur  per  instrumenta  quaedam  voluntatem  nos- 
tram  dirigere.  In  quorum  serie  referenda  sunt  Leib- 
nitii  ratio  sufficiens ,  et  quaecumque  a  rationum  ac- 
tione  (Pinfluence  des  motifs)  inducuntur. 

Haec  Leibnitii  quantum  illam  intelligere  potui 
doctrina  est  (i).  A  cognitione  orditur,  et  menti  hu- 
manae  inditam  profitetur  (quod  ad  cognitionem  spec- 
tat)  verit-atum  necessariarum  notionem ,  quae  nos 
rationis  ac  scientiarum  compotes  facit  :  quod  vero 
ad  actionem  attinet,  menti  inditum  rationis  suffi- 
cientis  principium  quod  voluntatem  nostram  huc  et 

(i)Principia  philosophiee  in  gratiam  principis  Eugenii, 
n°s  29 ,  '61 ,  32.  LEiu.,Op. j  1. 11,  p.  24.  Geneve,  1768  in-40. 

illuc  necessario  abducat.  Qua  quidem  doctrina  mi- 
rum  in  modum  alteiiuatur,  si  non  tollitur  omnino, 
humani  arbitrii  libertas.  Illa  autem  rationis  suffi- 
cientis  doctrina  peccare  mihi  videtur  quod  ,  ut 
probatum  recipiat  quod  probandum  est,  et  doc- 
tissimis  viris  Hartsoeker,  Clarke  et  Reid  vehementer 
assentior,  qui  illam  boc  plano  et  gravissimo  quidem, 
mea  sententia,  argumento  impugnarunt.  Si  aliquid 
inest  sensus  in  his  parum  planis  Leibnitii  vocabulis, 
dix.it :  Omni  humanae  actioni  antequam  fiat  praeesse 
aliquid  quod  illam  huc  aut  illuc  necessario  divertat, 
et  quum  hoc  asserat  tantummodo  et  nullo  probet 
ratiocinio,  constat  illum  pro  certo  habere  quod  du- 
bitatur;  quod  vere  principii  petitio  est.  Quae  autem 
Th.  Reid  supposuit  de  sensu  istarum  vocum,  jocu- 
latorie  magis  mihi  videtur,  quam  vi.rum  gravem 
deceat,  imprimis  quum  talem  virum  impugnet  qua- 
lem  fuisse  Leibnitium  constat.  Et  quod  ad  primam 
hypothesin  attinet  ,  graviter  errasse  Scotum  ani- 
madverto;  quum  ad  conscientiam  moralem  retulit, 
de  qua  mentio  supra  facta  fuerat,  quod  senserat 
Leibnitius  de  extraneis  et  homini  alienis  causis.  His 
autem  quae  Clarkium  secutus  Leibnitio  objecit  assen- 
tior  omnino.  Liquet  enim ,  quum  voluntatem  huma- 
nam  affirmet  Leibnitius  a  sufficienti  ratione  huc  aut 
illuc  abduci,  lancis  cujusdam  instar  quae  graviori 
pondere  huc  aut  illuc  inclinatur;  illum  pro  certo 
habere  hoc  ipsum  quod  dubitatur,  hominem  scilicct 
lancem  aut  machinam  esse.  Nec  illius  diligenter  per- 
lecta  cum  Clarkio  disputatione  inveni  quidqnam  cx 

liis  quibus  diluere  objectiones  conatus  est,  quod  hoc 
ratiocinii  vitio  non  inquinetur.  On  objecle ,  ait  quo- 
dam  loco  (i),  que  la  balance  est  purement  passive 
et  poussee  par  les  poids,  au  lieu  que  les  agens  in- 
telligens  et  doues  de  volonte  sont  actifs.  A  cela  je 
reponds  que  le  principe  du  besoin  d'une  raison  suf- 
Jisante  est  commun  aux  agens  et  aux  patiens.  Ils 
ont  besoin  d'une  raison  sufflsante  de  leur  action 
aussi  bien  que  de  leur  passion.  Objectionem  nempe 
diluere  tentat  hoc  affirmando  quod  Clarkius  infi- 
ciatur,  quod  axiomata  tantum  recipere  possunt. 

Ad  hoc  Leibnitii  argumentum  referri  potest  quid- 
quid  de  rationibus  agendi  (Tinfluence  des  motifs) 
perhibetur.  Peccant  eodem  modo  quod  agendi  ra- 
tiones  causas  esse  profiteantur ,  quod  omnino  secus 
est ,  nedum  enim  ratio  agendi  causa  esse  possit , 
causam  quamdam  esse  et  extraneam  necesse  est ,  qua 
remota,  ipsa  jam  vanesceret.  Nec  ullo  modo  actio- 
nem  facere  aut  pati  ratio  agendi  potest ,  quippe  quae 
non  vere  et  per  se,  sed  relative  tantum  existat,  et 
merito  ad  haec  referatur  quae  mentis  concepta  appel- 
lamus.  Si  quem  adhortatus  ero ,  si  cui  quidquam 
suasero  ,  hcec  est  ratio  agendi ;  sed  ne  minimam 
quidem  partem  libertatis  illud  adimit.  Inutile  quin 
etiam  et  absurdum  foret  nisi  integra  esset  arbitrii 
libertas.  Nam  inconsuitum  foret  aliquid  huic  suadere 
cui  omnis  adempta  esset  aut  volendi  aut  nolendi  li- 

(i)  Leibn.  disp.  cum  Clarck.  ,  App.  3.  4e  et  5e  replique  de 
M.  Ciarck.,  t.  II. 

bertas.  His  concessis  quae  ne  Leibnitius  quidem 
semper  inficiari  sustinuit,  liquet  haec  omnia  eodem 
vitio  insignita  iisdem,  quibus  modo  Leibnitii,  argu- 
mentis  confutari.  Quibus  de  causis  haec  omittenda 
omnino  censuimus. 

Haec  omnia  quibus  diutius  immorati  sumus  ,  me- 
rito  ,  praediximus  ,  ad  hanc  Pantheistarum  doctrinam 
referri  possunt ,  quorum  principio  aut  strictius  aut 
latius  adhaerent.  Quod  ad  principium  ipsum ,  nuda 
quadam  et  severa  simplicitate  conspicuum  est.  Nempe 
praedicant  hunc  quicumque  nobis  circumdatur  mun- 
dus,Deum  esse,  qui  varias  omnes  et  mobiles  induit 
formas ,  et  motum  et  vitam  rebus  omnibus  suppe- 
ditat ;  qui  totus  sit  in  toto  a  tenuiori  elementorum 
ad  rudes  et  asperas  lapidum  moles ;  a  vita  humana 
nostra  sensu  praedita  et  rationis  participe ,  ad  hanc 
aliam  vitam  quae  materialium  adjunctione  particula- 
rum  constat  ;  rerum  omnium  principium  et  finis  , 
causa  simul  et  effectus  ,  cui  concipiendo  impar  est 
humana  intelligentia ,  quem  in  omnibus  rebus  reve- 
reri  ,  cui  semper  et  alacriter  quidem  parere  finis 
omnium  ac  summa  virtus  est. 

His  autem  neglectis  quae  alio  spectant ,  nobis 
tantummodo  in  hac  doctrina  inquirendum  est  , 
utrum  merito  an  injuria  profiteatur  omnem  homini 
denegatam  esse  arbitrii  libertatem ;  et  si  consti- 
terit  illam  impugnare  quidquid  natura  in  animis 
insitum  est,  haec  praetermittere  saepius  quorum  ratio 
saltem  habenda  erat,  longe  diversa  natura  et  genere 
facta  velut  similia  habere ,  neque  unquam  creditam 

illis  ipsis  esse  quibus  praedicabalur ,  qui  si  fidem  om- 
nino  suae  ipsorum  doctrinae  adhiberent  insani  merito 
viderentur  ;  quidquid  denique  bonum,aequum  et 
justum  est  his  doctrinis  funditus  eradicari  et  quasi 
de  industria  tolli ,  jam  manifestum  erit  nihil  esse  om- 
nino  quod  ex  his  hostibuslibertas  nostra  reformidet. 
Duo  genera  veritatum  esse  ,  quorum  alterum  per 
se  appareat  nec  ulla^indigeat  ope  ut  viris  mente  sanis 
probetur,  alterum  autem  ex  his  velut  a  fontibus, 
ratiocinio  deducatur;  ne,  mea  sententia  ,  dubitari 
quidem  potest.  Quaeramus  nunc  an  libertatis  notio 
ad  has  primarias  veritates  jure  referri  queat.  Hoc 
natura  in  omnium  animis  insitum  est,  et  manifestum 
nobis  a  primis  rationalis  vitae  temporibus  apparet  , 
omnem  ouciav  omnem  que  oua(a?immutatum  modum 
suam  necessario  causam  habuisse.  Quod  unde  et 
quando  provenerit  dicere  non  nobis  promptum  est, 
negare  autem  omnino  absurdum  esset ,  quum  nemo 
unquam  illud  animo  penitus  evellere  potuit.  Hoc 
identidem  aliud  naturanobisinditum  est,  utquoties- 
cumque  deliberate  etvoluntarieagamus,  nosmetipsos 
actionis  nostrae  causas  essearbitremur.  Quin  et  veri- 
simile  est,  ut  scite  scripsitTh.  Reid  ,  quidquid  sen- 
timus  de  causis  inde  originem  duxisse ,  quum ,  omnis 
alia  causa  (in  intellectu  nostro) ,  ad  effigiem  hujus 
nostrce  causae  voluntate  nempe  atque  intelligentia 
proeditae,  fideliter  expressa  sit.  Ita  ut  haec  nostra 
qualiscumque  sit ,  primariae  ac  divinoe  causae  nihil 
aliud  esse  quam  haec  nostrae  causae  notio  ,  remoto 
quidquid  humani  atque  imperfecti  haberet ,  merito 

videatur.  Inde  consequitur,  ut  quicumque  hanc  nobis 
innatam  esse  notionem  causae  flesfaverunt  -  dum- 
modo  sibimetipsis  constiterint  ,  illam  etiam  prima- 
riae  causae  notionem  inesse  negaverunt.  Quod  meo 
quidem  judicio  ,  omnino  secus  est ,  nam  ex  hoc  ipso 
quod  dubitatur  utrum  nobis  insita  sit,  an  non;  illam 
inesse  liquet;  nam  ne  ulla  quidem  nobis  causae  notio 
esset,  nisi  haec  ipsa  nobis  causa  ine&set. 

Si  verum  est  quod  supra  collegimus ,  quidquid 
de  causis  sentimus  natura  nobis  insitum  esse ;  jam 
liquet  hoc  neque  demonstrationem  recipere  ,  neque 
demonstratione  indigere.  Pauca  tantummodo  ani- 
madvertenda  sunt  quae  rem  in  lucem  devocent.  Si 
quis  antequam  aliquid  vellet  hoc  attentius  perpende- 
rit  et  diutius  secum  meditatus  erit,  jam  manifestum 
est  huic  persuasum  esse  se  hoc  posse  de  quo  delibe- 
ravit.  Re  autem  diutius  perpensa ;  quum  ad  hoc 
inclinavit  quod  sibi  anteponendum  visum  est,  jam 
liquet  hunc  hominem  se  posse  quidquid  decrevit, 
ratum  esse.  Et  gravissima  sunt  hic  argumenta  illa 
quae  rem  tantum  rursus  affirmare  videntur.  Jam  quid 
sibi  vellent  omni  sublata  libertate  permulta  alia  ne 
fingi  quidem  potest;  nempe  quum  aliquem  consilio 
juvamus  ,  aut  aliquid  ab  alio  deprecamur ,  aut 
servos  jubemus  hoc  aut  illud  facere  ,  et  haec  fides 
nostra  quum  rati  sumus  illos  quod  jussimus  aut 
quod  polliciti  sunt,  exsecuturos,  et  permulta  alia.  Nec 
enim  vacat,quid  de  jurejurando,  de  fidei-commissis 
et  stipulationibus  leges  sanxerunt  attingere,  quae  om- 
nia  licet  errores  naturae  nostrae  nuncupentur,  summa 

tamen  omnium  observantia  ut  saerosancta  coluntur. 
Nec  nostra  modo  heec  sententia  est :  item  omnibus 
temporibus  ac  locis  homines  sensisse  constat.  Ita  ut 
haud  immerito  dixerim  idololatriam  inde  originem 
duxisse      Namque     ut    plures    observaverunt   (i)  , 
instinctu  quodam  pueris  usitatum  est  a  quibus  non 
ita  distant  rudes  et  barbarae  gentes  ,  quidquid  in  se 
sentiunt  ad  alia  velut  humana  transferre  ;  cujus  rei 
multa  in  linguis  vestigia  reperire  est.  Errabant  enim, 
nec  translationibus   uti   sibi  conscii  erant  homines 
quum  ventum  flare ,  silere ,   occidere;  solem  exsur- 
gere ,  vergere  ad  occidentem  perhibebant.  Quarum 
translationum  plures,  deletis  jamdudum  quibus  con- 
stabant  erroribus,  ad  tempora  nostra  usu  prsevalue- 
runt.  Nulla  item  alia  ratione  explanari  potest  quod 
ln   omnibus   linguis  reperire  est  activa  passivaque 
verba.  Et  hoc  imprimis  mea  sententia  ,  deliciarum 
habent  OEsopica  illa  TwvOyiptwv  colloquia,  translati- 
tius   sermo  ,  TupocwxoTvouat  ,  atque  a»/]yopiai ,    quod 
ad     innatum    illum    sensum    spectent,     primseque 
aetatis    memoriam ,    non    sine   quodam    dulcedinis 
sensu,  suscitent. 

Alia  sunt  et  sublimiora  quidem  quibus  fulciatur 
haec  per  se  satis  superque  manifesta  doctrina.  Hoc 
concesso  quod  non  negari  potest ,  nos  hanc  nostram 
libertatem  pro  certo  habere  ;  hoc  rursus  objectum  est , 
nos  in  hac  fide  nostra  errare  posse  ,  et  parum  scite 

(i)  Imprimis  J.  B.  Vico,  Philosophie  de  l'hist. ,  trad.  de 
M.  Michelet,  liv. ,  I ,  cap.  ii ,  p.  44- 

quidem  ,  quum  nos  errare  nulla  unquam  ratione 
deprehenderemas.  Etenim  ut  illud  detegeremus  ne- 
cesse  esset  varias  duas  nos  habere  et  adversas  facul- 
tates  quarum  altera  in  errorem  induceremur,  altera 
autem  ab  errore  revocaremur.  Et  si  compertum 
semel  haberemus  nos  hac  aut  illa  nostra  facultate 
errore  affici  ,  imprudens  et  insulsum  fere  esset 
cuilibet  facultati  fidem  adhibere,  quum  illius  auctor 
omnium  auctor  sit.  Si  deinde  admiserimus  unam 
aut  alteram  nostrarum  facultatum  nos  in  errorem 
inducere  posse ,  concesserimus  Deum  nos  errore 
sponte  et  scienter  afficere  ,  et  veracitate  summota , 
tollitur  divina  perfectio,  Deus  lpse  tollitur.  Necsatis, 
his  aperte  contradicunt  quse  Deus  ipse  nobis  praecepit. 
Homini,  y.aGocov  ys  moralis  est,  lex  quaedam  proponi- 
tur;  et  utrationis  particeps  est,  legis  hujus  mandata, 
et  se  hac  lege  obstrictum,  intelligere  potest.  At  men- 
dax  prorsus  et  inutilis  fleret  suprema  illa  lex ,  men- 
dax  nempe  si  vitare  illud  nequiret  a  quo  nos  devocet, 
mendax  autern  et  inutilis  si  nobis  impositum  est  quid- 
quid  velut  sponte  acturis  suadet.  Quid  autem  in  hac 
doctrina  sibi  velint  hi  conscientiae  motus  quorum 
stimulis  agitamur  ,  si  mali  quidquam  admiserimus , 
nescio.  Adempta  enim  omni  arbitrii  libertate  ,  vana 
prorsus  et  inepta  est  quae  illud  admisisse  exprobret 
quod   nobis  vitasse  non  licuit. 

Haec  sunt  quae  nec  intelligere  necexplanare  potest 
quisquis  libertatem  homini  denegat,  ad  illum  nempe 
referenda  sensum  quem  omnino  inficiari  nemo  un- 
quam,   integra  sua  fide,  sustinuit.  Et  ne  quis  nos 

interdum  illo  eodem  peccasse  ratiocinandi  vitio  ex- 
probret  quod  in  aliis  insequeremur;  hoc  animadver- 
tendum  est  quidquid  pro  vero  recepimus  illo  inniti 
sensu  qui  nec  demonstratione  indigeat  nec  contra- 
dictionem  perlimescat;  quidquid  vero  pro  certo  illi 
habuerunt  falsum  a  sensu  ipso  declarari,  conscientia- 
que  omnium  rejici. 

De  gravi  illa  et  superhumana  quaestione  :  repug- 
nent  ne  proescire  Deum  et  homini  esse  arbitrii  liber- 
tatem,  qua  Boethius  nescio  an  jure  diutius  immoratus 
est;  pauca  quidem  aut  nihil  admodum  mihi  in  animo 
dicere  est.  Res  obscurior  est,  et  nimiis  implicata 
difficultatibus ,  et  nimium  inter  se  repugnantibus 
constat  quam  ut  humana  intelligentia  dilucidari 
possit.  Et  nemini  unquam ,  multi  licet  singulari 
quadam  doctrina  et  subtilitate  rem  enodare  aggressi 
sint,  hoc  ex  sententia  successisse  mihi  videtur.  Ita  ut 
a  divi  Augustini  sententia  haud  multum  abhorreain 
qui  nos  amplecti  utrumque  suadet  et  utrumque  con- 
fiteri,  iilud  nempe  ut  bene  credamus,  hoc  autem  ut 
bene  vivamus. 

At  soluta  nunc  illa  de  libertate  arbitrii  difficul- 
tate ,  quam  solvisse  et  injuria  ni  fallor  sibi  gratulatur 
Boethius,  quomodo  se  res  nostrae  habeant,  animad- 
vertendum  est.  Si  verum  est,  quod  supra  diximus, 
e  libertatis  quaestione  mali  quaestionem  pendere,  ita 
nt  illius  solutione  hanc  solvi  quodammodo  necesse 
sit,  constat  nos  altera  de  malo  sentire,  qui  altera  de 
libertate  sensimus.  Nam  licet  quidquid  modum  ex- 
cedit  innato  quodam  dignitatis  humanae  sensu  Boe- 

thius  noster  detrectet;  lllum  ipsa  systematis  direc- 
tione  ad  necessitatis  doctrinam  inclinare  manifestum 
est.  Quod  quum  e  cotnpluribus  locis  colligi  possit , 
hoc  unum  eligam  quod  magni  momenti  in  doctrina 
magni  autem  ponderis  erit  in  refutatione.  Quicum- 
quc  necessitatis  doctrinam  foverunt,  illam  corrigere 
tentarunt  hoc  asserentes  quod  necessitate  impositum 
est  necessario  bonum  esse  (i).  Ita  ut  perfecta  liber- 
tas,  nedum  imposita  necessitas  merito  videatur  quid- 
quid  optimum  est  nullo  obstante  assequi.  Hac  Leib- 
nitii  doctrina  non  ita  abhorrere  videtur  Boethius  qui 
profitetur  quum  ne  malum  quidem  Deus  fingere 
nedum  exsequi ,  nec  horno  quamdiu  naturam  ser- 
vet  nunquam  a  recto  deflectere  possit,  nullum  us- 
quam  in  terris  malum  esse  ;  nec  contraire  posse, 
quamdiu  naturam  servet ,  voluntatem  humanam 
divinae  voluntati ,  quibus  aequaliter  quodammodo 
imposita  sit  boni  necessitas. 

Sed  demonstrata  arbitrii  nostri  libertate,  longe 
aliter  se  res  habent.  Duo  legum  esse  genera  constat 


(i)  Leibn.  Op.,  5e  ecrit  de  M.  Leibnitz,  en  reponse  a  la 
4e  Replique  de  M.  Clarke.  Quant  a  la  necessite  morale,  elle 
ne  deroge  point  non  plus  k  la  liberte,  car  lorsque  le  sage,  et 
surtout  Dieu  (le  sage  souverain)  choisit  le  meilleur,  iln'en  est 
pas  moins  libre ;  au  contraire,  c'est  la  plus  parfaite  liberte  de 
n'etre  point  empeche  d'agir  Ie  mieux.  —  Ib.  3e  ecrit  de 
M.  Leibnitz,  en  reponse  a  la  2e  Replique  de  M.  Clarke.  Ce 
n'est  pas  cette  fatalite  qui  n'est  autre  chose  que  1'ordre  le  plus 
sage  de  la  Providence,  mais  une  fatalite  ou  necessite  brute, 
ou  il  n'y  a  ni  sagcsse,  ni  choix.  Leibn.  Op.,  t.  n,  p.  i/|3 
et  122. 

quarum  aliis,  naturalibus  nempe  legibus,  quidquid 
accidit  in  orbe  moderatur  Deus  ad  quem  hoc,  quod- 
cumque  sit,  merito  refertur  :  aliis  autem  hominem 
rationis  et  cogitationis  participem  per  vitae  tempus 
dirigit  quae  voluntarias  tantummodo  et  liberas  spec- 
tant  actiones.  Hse  observandae  sunt  leges;  saepius 
tamen  perfringuntur.  Violari  igitur  legem  moralem 
non  impossibile  est,  nec  haec  violatio  merito  effectus 
sine  causa  nuncupatur,  nam  causa  ille  est  qui  legem 
perrupit  quod  illi  imputari  potest.  Timuisse  quosdam 
animadverto,  hae  recepta  mali  facultate,  ne  digni- 
tatem  hominis  in  discrimen  adducerent;  quod  meo 
equidem  judicio  omnino  contra  est.  Hoc  homini 
gloriae  est  quum  probe  faciat ,  quod  male  facere 
poterat :  quod  eligere  poterat  utrum  velit,  aut  bo- 
num  quod  sibi  a  Deo  proponitur,  aut  malum  ad 
quod  naturae  quodam  instinctu  incitatur;  aut  bonum 
quod  forsitan  caeca  est  divinae  et  innatae  necessitati 
obtemperatio,  aut  malum  quod  nosmetipsi  saltem 
efficimus  et  creamus;  omnem  enim  qualemcum- 
que  sit  et  ipsam  boni  necessitatem  renuo  et  re- 
probo.  Et  aegre  tuli  Boethium  nostrum  dicere  Deum 
malum  admittere  non  posse.  Nam  ut  scite  demons- 
travit  vir  singularis  doctrinae  et  modestiae,  si  com- 
pertum  esset  Deum  admitteremalum  non  posse,  nulla 
jam  illi  agendae  essent  gratiae  pro  omnibus  quge  de 
nobis  bene  meruit.  Nullas  enim  Deo  gratias  agimus 
quod  omnia  praenoscit,  aut  quod  aetcrnus  est. 

E  quibus  omnibus,  sedulo  et  pro  viribus  nostris 
diligenter  consideratis,  colligimus,   i°  merito  Boe- 

thium  in  anima  notionum  omnium  originem  quae- 
sisse  et  omnem  inde  ethicam  doctrinam  tleduxisse; 
'2°  praeclare  illum  ostendisse  quae  vulgo  repuguantia 
existimantur ,  virtutem  nempe  et  felicitatem,  unam 
et  eamdem  rem  esse;  licet  aliquid  virtuti  detraxisse 
merito  videri  possit;  3°  errasse  autem  quum  de  malo 
quasi  nullum  esset  disputare  aggressus  est,  et  de 
malo  disserere  coeperit  non  demonstrata  illa  libertate 
unde  malum  originem  ducere  constat,  et  haec  de 
malo  asseruerit  quae  arbitrii  libertatem  non  leviter 
infirmarent.  —  Et  quod  ad  libertatem  ipsam  attinet 
non  probo  illum  neglectis  omnibus  quae  objecta  sunt 
in  libertatemdepraescientia  tantumdivinaanimadver- 
tisse  etitaanimadvertisse  ut  facillime  confutari  possit. 
Grates  tamenBoethio  nostro  persolvendae  suntqui 
inclinato  ad  perniciem  imperio  et  ad  delirium  aut 
ad  theologiam  vergente  philosophia  sibi  ipsi  con- 
stiterit,  hac  duplici  ruina  interritus,  nec  capta  urbe 
de  republica  desperaverit.  Certos  intra  limites  phi- 
losophiam  Boethius  redegit  quum  justos  egressa 
fines  verecundiam  omnem  exuerat.  Primarum  illarum 
causam  notionum  luculenter  asseruit,  quibus  sum- 
matis  nihil  est  quo  vita  nostra  jure  regatur;  et  quod 
praestantissimi  philosophorum  docuerunt ,  florente 
nempe  Graecia,  Plato,  et,  nostra  fere  memoria,  di- 
vinus  ille  barbarus  Emmanuel  Kant,  ipse  in  hoc 
libro  Consolationis  philosophicce  docuit,  humiliori 
equidem  sed  humaniori  forma.  Ita  ut  de  illo  haud 
immerito  dixerim  quod  de  seipso  scribebat  Livius, 
si  in  obscuro  illius  fama  sit ,  nobilitate  ac  magnitu- 

dine  eorum  qiii  nomini  ejus  officient  illum  se  sola- 
turum. 

Quod  autem  ad  nos  attinet,  nescio  quo  dulcedinis 
ac  voluptatis  sensu  pulverulentos  illos  evolvimus 
codices  ac  perlegimus.  Recursabant  enim  animo 
quaecumque  audivimus  aut  ipsi  sensimus  de  per- 
petua  illa  philosophicarum  doctrinarum  serie,  quae 
variis  licet  attenuata  tempestatibus,  nunquain  om- 
nino  soluta  est.  Et  quum  nobiscum  reputaremus 
scriptum  hunc  libellum  esse  quo  jam  temporeingrue- 
ret  barbaries  et  sol  ille  veteris  orbis  tenebris  obdu- 
ceretur,  mira  quaedam  nos  subiit  reverentia  praeteritae 
illius  setatis  quam  nunc  deprimere,  et  rursus  bona 
et  magna  spes  futurae  illius  nostrae  aetatis  de  qua  des- 
perare,  hodierni  moris  est. 

Has  theses  dilucidare  ac  tueri  conabitur,  ad  doctoris  gra- 
dum  promovendus  ,  Constant-Etienne-  Alfred-  Edward 
BARRY ,  Scholae  Normalis  alumnus,  in  Facultate  litterarum 
jam  licentiatus. 

Die  mensis  julii  i83a. 

Vidi  ac  perlegi,  Parisiis  die  undecima  mensis 
febrnarii  ann.  i83a, 

N.  E.  LEMAIRE, 
Decanus  facultatis  litterariae  in  Academia  Parisiensi. 

Typis  mandelur.  ROUSSELLE. 
Studiorum  inspector,  procurandis  Academiac  Parisiensis  rebus  pra?positus. 


w  kji  ta 


PONTIFICAL  INSTITUTE  OF  MEDIAEVAL  STUDIEfc 

59  QUEEN'S  PARK  CRESCENT 

TORONTO—  5,    CANADA 

17265   ' 


1 


m 


II 


llUiH 


H5  • '    ■      '   '     i  * 

■':;■.;.:;■■..  -:; 


